Presidenten vil foreslå at publikumsgalleriet holdes stengt også under dette møtet på grunn av nødvendige smittevernhensyn. – Det anses vedtatt. Representantene Lise Christoffersen , Nils T. Bjørke , Siv Jensen og Tage Pettersen , som har vært permittert, har igjen tatt sete. Representanten Nils T. Bjørke tiltrer følgelig også igjen som Stortingets fjerde visepresident. Fra den innkalte vararepresentanten for Møre og Romsdal, Tove-Lise Torve , foreligger søknad om fritak fra å møte under representanten Else-May Norderhu s’ permisjon fra og med 23. mars og inntil videre. Fra andre vararepresentant for Møre og Romsdal, Anne Kristin Bryne , foreligger også søknad om fritak fra å møte under nevnte permisjon, grunnet sykdom. Etter forslag fra presidenten ble enstemmig besluttet: Søknadene behandles straks og innvilges. Følgende vararepresentant innkalles for å møte i permisjonstiden: Tredje vararepresentant for Møre og Romsdal, Roger Magne Osen .
Fra Sosialistisk Venstrepartis stortingsgruppe foreligger søknad om velferdspermisjon for representanten Freddy André Øvstegård i tiden fra og med 20. mars og inntil videre. Etter forslag fra presidenten ble enstemmig besluttet: Søknaden behandles straks og innvilges. Vararepresentanten Camilla Sørensen Eidsvold innkalles for å møte i permisjonstiden.
Camilla Sørensen Eidsvold er til stede og vil ta sete. Statsråd Henrik Asheim overbrakte 3 kgl. proposisjoner: om endringer i statsbudsjettet 2020 under Nærings- og fiskeridepartementet, Samferdselsdepartementet og Finansdepartementet[[økonomiske tiltak i møte med virusutbruddet]] [[2019–2020]] om lov om statlig garantiordning for lån til små og mellomstore bedrifter, lov om Statens obligasjonsfond, lov om endringer i skattebetalingsloven og vedtak om endring i stortingsvedtak om merverdiavgift for budsjettåret 2020[[økonomiske tiltak i møte med virusutbruddet]] [[2019–2020]] om lov om behandling av forbrukerklager i Forbrukertilsynet og Forbrukerklageutvalget[[forbrukerklageloven]] [[2019–2020]]
Proposisjonene vil bli behandlet på reglementsmessig måte.
Dermed er dagens kart ferdigbehandlet. Ber noen om ordet før møtet heves? – Møtet er hevet.